দয়া করে আমাদের ধাক্কা মারবেন না... | কিছুমিছু | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
দ্বিতীয় সংস্করণ
বিচ্ছু
কাজের চাপ কমাতে ভবিষ্যতে বিসিবির সভাপতি নয়; পরিচালক হয়ে থাকতে চাই: নাজমুল হাসান পাপন
হোম
কিছুমিছু
মোকাম্মেল হোসেন    |
প্রকাশ : ৩০ জানুয়ারি, ২০১৭ ০৪:১১:৪৭
প্রিন্টঅঅ-অ+
দয়া করে আমাদের ধাক্কা মারবেন না...
স্বাস্থ্যমন্ত্রী মোহাম্মদ নাসিম সাক্ষী, একদা পুলিশ যখন তার মাথা ফাটিয়ে দিয়েছিল, আমরা দুঃখ ভারাক্রান্ত হৃদয়ে উচ্চারণ করেছিলাম-
: হায় রে পুলিশ ভাই! তোমরা আসলেই বে-দিল, বে-রহম, পাষণ্ড সীমার। নাসিম সাহেবের মতো একজন ভালো মানুষের মাথা এইভাবে রক্তাক্ত করলা!
কৃষিমন্ত্রী মতিয়া চৌধুরী সাক্ষী, অনেক বছর আগে গুলিস্তান জিরো পয়েন্টে রাষ্ট্রের পোশাকধারী বাহিনী যখন তাকে টেনে-হিঁচড়ে ড্রেনে ফেলে দিয়েছিল, আমরা চোখের জল গোপন করে উচ্চারণ করেছিলাম-
: একদিন এ অবস্থার পরিবর্তন হবে। দিন নিশ্চয়ই বদলাবে...
দিন বদল হয়েছে। বাংলাদেশ এখন একটা ‘ঘূর্ণি-পরিবর্তনে’র মধ্য দিয়ে যাচ্ছে। কিন্তু অবস্থার খুব একটা হেরফের হয়নি বলেই মনে হয়। পুলিশ এখনও সুযোগ পেলে কাউকে পিটিয়ে মাটিতে শুইয়ে ফেলতেও কুণ্ঠাবোধ করে না। সম্প্রতি এরকম একটি ঘটনা রাজধানীর শাহবাগে ঘটেছে। আমরা অবশ্য ঘটনাটিকে ধাক্কাধাক্কির মধ্যেই সীমাবদ্ধ রাখতে চাই।
বাংলাদেশে ‘ধাক্কা তত্ত্বের’ জনক সাবেক মন্ত্রী মখা আলমগীর। সাভারের ভয়াবহ রানা প্লাজা দুর্ঘটনার পর লাশের গন্ধ ছাপিয়ে আহত মানুষের চিৎকার ও স্বজনহারাদের বুকফাটা কান্নায় যখন চারপাশের বাতাস ক্রমশ ভারি হচ্ছিল, তখন তিনি নিউটনের গতিসূত্র পাল্টে দিয়ে এ বিষয়ে নতুন তত্ত্ব দিলেন। বললেন-
: বিরোধী দলের লোকজন হরতালের কর্মসূচি পালনকালে ধাক্কা মাইরা রানা প্লাজা ও তার ভেতরে অবস্থানকারী মানুষগুলোর সর্বনাশ ডাইক্যা আনছে।
শাহবাগের ঘটনা নিয়ে গণমাধ্যমকর্মীদের এক প্রশ্নের জবাবে স্বরাষ্ট্রমন্ত্রী বলেছেন-
: সাংবাদিক ভাইদের সঙ্গে পুলিশের মারামারি হয় না; মাঝেমধ্যে ধাক্কাধাক্কি হয়।
কথা সত্য। পেশাগত কারণেই পুলিশ ও গণমাধ্যমকর্মীরা পাশাপাশি অবস্থান করেন। দুটো পাতিল একসঙ্গে থাকলে যেমন ঘষাঘষি-ঠোকাঠুকি হয়, তেমনি দায়িত্ব পালনকালে এই দুই পেশার মানুষের মধ্যে ঠোকাঠুকি-ধাক্কাধাক্কি হওয়াটাই স্বাভাবিক। এ প্রসঙ্গে স্বরাষ্ট্রমন্ত্রী আরেকটি কথা বলেছেন, যা অতি মূল্যবান। পুলিশের মাঝেমধ্যে বেপরোয়া হয়ে ওঠা প্রসঙ্গে তিনি বলেছেন, এটি আসলে একটি রাজনৈতিক প্রক্রিয়া...
আমরা যদি ইতিহাসের দিকে চোখ রাখি, দেখব- ব্রিটিশ শাসকরা ১৮৬১ সালে পাক-ভারত উপমহাদেশে পুলিশ বাহিনীকে নিজেদের স্বার্থে ব্যবহারের জন্য একটি নিবর্তনমূলক আইন প্রণয়ন করেছিল। এর উদ্দ্যেশ্য ছিল পরাধীন জাতির স্বাধীনতার স্পৃহাকে দমিয়ে রেখে নির্বিঘেœ শাসনকাজ পরিচালনা করা।
আশ্চর্যের বিষয়ই বটে, স্বাধীন বাংলাদেশের পুলিশ বাহিনী এখনও ব্রিটিশ আমলে প্রণীত সে আইনের উত্তরাধিকার বহন করে চলেছে। আশার কথা, এবারের পুলিশ সপ্তাহে মাঠ পর্যায়ের পুলিশ সদস্যরা তাদের দৈনন্দিন কাজে রাজনৈতিক হস্তক্ষেপ বন্ধের দাবি জানিয়েছেন। দেশে আইনের শাসন প্রতিষ্ঠা করতে হলে পুলিশের রুটিন কাজে যে কোনো ধরনের হস্তক্ষেপ বন্ধ করা জরুরি, এ বিষয়ে কেউ দ্বিমত পোষণ করবেন না।
তবে যে রাজনৈতিক প্রক্রিয়ার ভেতর আমরা আবদ্ধ, সেখানে এ ধরনের দাবির বাস্তবায়ন প্রায় অসম্ভব। চলমান রাজনৈতিক প্রক্রিয়া শুধু আইনরক্ষাকারী বাহিনীর সদস্য নয়, সাধারণ মানুষকেও কী পরিমাণ বিপদে ফেলে, সম্প্রতি তা আমি ভয়াবহভাবে উপলব্ধি করেছি।
ঘটনার সূত্রপাত বেশ কিছুদিন আগে। পাস্তুরিত তরল দুধের দাম লিটারে ৩ টাকা বেড়ে যাওয়ায় দোকানের সামনে দাঁড়িয়ে কান্নাকাটি করছিলাম, এ সময় পাশ দিয়ে প্রতিবেশী বকশি সাহেব বাজারে ঢুকছিলেন। দৃশ্য দেখে তিনি অবাক হয়ে জানতে চাইলেন-
: কী হইছে! কান্নাকাটি করতেছেন কেন?
কান্নার কারণ বললাম। ঘটনা শোনার পর তিনি হো-হো করে হেসে উঠলেন। বললেন-
: বেশি দাম দিয়া দুধ খাওয়ার দরকার কী?
- তাইলে কী খাবো?
: কাঁচা ছোলা খান।
- ছোলা?
: হ। কাঁচা ছোলার মধ্যে দুধের চেয়ে ৯ গুণ বেশি ভিটামিন।
- তার মানে ৯ কেজি দুধ সমান ১ কেজি ছোলা?
: ইয়েস।
সিদ্ধান্তহীনতায় ভুগছি দেখে বকশি সাহেব পুনরায় বললেন-
: কী চিন্তা করতেছেন! শুধু ভিটামিন না, কাঁচা ছোলায় আছে প্রচুর শক্তি। কাঁচা ছোলা খাইয়া ঘোড়া কিভাবে ছুটে, দেখেন না?
বাসায় ফিরে ক্যালকুলেটর নিয়ে বসলাম। এক লিটার দুধের বর্তমান বাজার মূল্য ৬৫ টাকা। এই হিসাবে ৯ লিটার দুধের দাম দাঁড়ায় ৫৮৫ টাকা। এর বিপরীতে ১ কেজি ছোলার দাম মাত্র ৯০ টাকা। ৫৮৫ টাকা থেকে ৯০ টাকা বিয়োগ দেয়ার পর মাথা খারাপ হওয়ার জোগাড়। হায় সোবাহান আল্লাহ! ৯০ টাকায় ৪৯৫ টাকা সাশ্রয়। তোফা লাভ। দেরি না করে ছোলা প্রকল্প চালু করে দিলাম।
ছোলা প্রকল্পের চতুর্থ দিবস অতিবাহিত হওয়ার পর লবণ বেগম রণরঙ্গিনী মূর্তি ধারণ করে বলল,
: তোমার শরীরে কি পাগলা গারদের বাতাস লাগছে?
লবণ বেগমের প্রশ্নের উত্তর সরাসরি দিলাম না। ঠোঁটে রহস্যময় হাসি ঝুলিয়ে রেখে বললাম-
: পাগলরাজ্যের বাসিন্দা আমি; শরীরে পাগলা বাতাস লাগাটাই তো স্বাভাবিক।
উত্তর শুনে লবণ বেগম ক্ষেপে গেল। বলল-
: আমি তোমার সঙ্গে মশকারা করতেছি না; একটা সিরিয়াস বিষয়ে কথা বলতেছি।
- বলো।
: তুমি না হয় নতুন তত্ত্ব আবিষ্কার কইরা ঘোড়া সাজছো। তোমার সঙ্গে পোলাপানগুলারেও ঘোড়া বানাবার চাও?
- চাই মানে? একশ’বার চাই। হাজারবার চাই। এইটা হইল তুমুল কমপিটিশনের যুগ। এই যুগে ঘোড়ার মতো স্পিড লইয়া জোর কদমে দৌঁড়াইতে না পারলে তোমার নন্দলালরা প্রতিযোগিতায় টিকতে পারবে না। হিসাব খোলার আগেই তাদের অ্যাকাউন্ট ক্লোজ হইয়া যাবে।
: আমার অতো তত্ত্বকথা শোনার দরকার নাই। তেড়িবেড়ি না কইরা এই মুহূর্তে দোকানে যাও। দুধ লইয়া আসো।
- অবুঝ নারীজাতি, বুঝলা না!
: তোমার বুঝ লইয়া তুমি থাকো। আমার বুদ্ধিতে আমি যা বুঝি- সেইটা হইল, রাজমিস্ত্রির কাজ কোনোদিন কামার দিয়া হয় না।
- এই তো একটা ভুল কথা বললা! তোমার কথা সত্য হইলে সোনার বাংলা অনেক আগেই অচল হইয়া যাইতো। রাষ্ট্রের টপ লেভেল থেইকা শুরু কইরা নিচের লেভেল পর্যন্ত যার যা করার কথা না, সে সেইটাই করতেছে। কই! কোনো কিছুই তো আটকাইতাছে না। সবকিছু সৌন্দর্যজনকভাবে সম্পন্ন হইতেছে।
: প্যাঁচাল বন্ধ করবা, নাকি ওয়াশ করার জন্য লন্ড্রিতে পাঠাইতে হবে?
কথা বন্ধ করলাম। তবে লন্ড্রিতে যাওয়ার ভয়ে নয়। আজ সন্ধ্যায় পাওনা টাকা আদায়ের জন্য আমার গুলিস্তান যাওয়ার কথা। চুপচাপ বাসা থেকে বের হয়ে গুলিস্তানের বাসে উঠলাম। গুলিস্তান পৌঁছার পর পাওনাদার ফোনে জানাল-
: ভাই, আমার আসতে ঘণ্টাখানেক লেইট হবে।
সময় কাটানোর জন্য ১০ টাকার বাদাম কিনলাম। ১০ টাকার বাদাম ১০ মিনিটেই শেষ। এরপর ফুটপাতের টঙ দোকান থেকে আলুর গন্ধ লেপটে থাকা বিশ্রী স্বাদের এক কাপ চা হজম করলাম। এ কাজেও ৬ মিনিটের বেশি সময় ক্ষয় করা গেল না। এরপর ফুকুর-ফুকুর স্টাইলে বিড়ি টানলাম একটা।
গেল আরও ৬ মিনিট। এখনও ৩৮ মিনিট বাকি। অগত্যা ইতস্তত ভঙ্গিতে হাঁটতে লাগলাম। হাঁটাহাঁটির এক পর্যায়ে জলত্যাগের প্রয়োজন দেখা দিল। পাবলিক টয়লেটে গেলেই ৫ টাকা চার্জ করবে। টাকা বাঁচানোর জন্য গুলিস্তান পার্কের এক কোনায় গিয়ে দাঁড়ালাম। কর্ম সম্পাদনের মাঝামাঝি পর্যায়ে দুজন টহল পুলিশ হন্তদন্ত হয়ে আমার সামনে হাজির হল। একজন ধমকের সুরে বলল-
: বোমা ফুটলো কোথায়?
পুলিশের কথা শুনে এতটাই অবাক হলাম, পর্দা করার কথা ভুলে গেলাম। কিছুটা ধাতস্থ হওয়ার পর চোখ দুটো কপালে তুলে বললাম-
: বোমা?
- হ, বোমা। তুমি যেখানে দাঁড়াইয়া রইছো, সেইখান থেইকাই সাউন্ডটা আসছে।
: আমার কাছে কোনো বোমা নাই!
- ফুটাইয়া ফেললে থাকব কেমনে? চল ব্যাটা, থানায় চল।
পাকড়াও করে থানায় নিয়ে যাওয়ার পর আমাকে ডিউটি অফিসারের সামনে হাজির করা হল। অফিসারের প্রশ্নের উত্তরে পুলিশ কনস্টেবল দু’জনের একজন বলল-
: স্যার, এই লোক ডেঞ্জারাস পাবলিক। বোমা লইয়া বঙ্গভবনের সামনে ঘুরঘুর করতেছিল। হঠাৎ বোমা ফুইট্যা যাওয়ায় আমরা দুইজন সেই শব্দ ফলো কইরা তারে অ্যারেস্ট করছি।
কাঁচা ছোলা খাওয়ার পরিণাম যে এমন বিষাদময় একটা অধ্যায়ের সূচনা করবে, জানা থাকলে ভুলেও এ বস্তু দাঁতের চিপায় ফেলতাম না। মরিয়া হয়ে অফিসারকে বোঝানোর চেষ্টা করলাম-
: স্যার, আমার এক প্রতিবেশীর পরামর্শে কিছুদিন যাবত আমি কাঁচা ছোলা খাওয়া শুরু করছি। আপনি নিশ্চয়ই জানেন স্যার, কাঁচা ছোলা খাইলে পেটে গ্যাস উৎপন্ন হয়। এই গ্যাসই শব্দের আকারে বাইর হওয়ার পর তারা সেইটারে বোমা বিস্ফোরণ ভাবছেন। বিশ্বাস করেন স্যার, তারা যে শব্দ শুনছেন, সেইটা আমার পাকস্থলী থেইকা নির্গত একটা নির্দোষ শব্দ ছাড়া আর কিছু না।
অফিসারের চেহারা দেখে মনে হল, কাঁচা ছোলা যে একটা খাওয়ার জিনিস, কথাটা জীবনে এই প্রথম তিনি শুনলেন। লম্বা একটা হাই তুলে তিনি বললেন-
: কোন মতলবে তুমি বোমা লইয়া বঙ্গভবনের সামনে গেছিলা, কও আমারে।
আমি কিছু বলার আগেই একজন কনস্টেবল বলল-
: স্যার, আমি নিশ্চিত- এই ব্যাটা বিরোধী দলের লোক। নির্বাচন কমিশন গঠন উপলক্ষে মহামান্য রাষ্ট্রপতি যে সার্চ কমিটি গঠন করছেন, তা তার মনঃপুত হয় নাই। এই ক্ষোভে সে বঙ্গভবন উড়াইয়া দেওয়ার পরিকল্পনা কইরা বোমা লইয়া সেইখানে উপস্থিত হইছিলো। আমরা সময়মতো সেইখানে হাজির না হইলে ক্রিমিনাল পগার পার হইয়া যাইতো।
আমি কিছু বলার চেষ্টা করতেই ডিউটি অফিসার ইশারায় তার সামনে থেকে আপদ বিদায় করার আদেশ দিলেন।
ডিউটি অফিসারের হাত নাড়ানো দেখে ভাবলাম, আমাকে ছেড়ে দেয়ার আদেশ জারি হয়েছে। বুক ভরে দম নেয়ার জন্য হাঁ করেছি- এমন সময় ধাক্কা মেরে আমাকে থানার হাজতখানায় ঢুকিয়ে দেয়া হল।
শরীরের ভারসাম্য রক্ষার চেষ্টা করলাম। লাভ হল না। বুঝতে পারলাম, একেই বলে পুলিশের ‘ধাক্কা’। মেঝে থেকে উঠে কনুয়ের ধুলা ঝাড়তে ঝাড়তে ভেজা গলায় পুলিশ দু’জনের উদ্দেশে বললাম-
: পুলিশ হইছেন দেইখা কী হইছে! আপনেরাও এই দেশের নাগরিক। আমরাও এই দেশের নাগরিক। দয়া কইরা এইভাবে আমাদের ‘ধাক্কা’ মারবেন না...
মোকাম্মেল হোসেন : সাংবাদিক
mokamia@hotmail.com
শীর্ষ খবর
সর্বশেষ খবর
জাতীয়
'জেএমবি প্রধান আইয়ুব বাচ্চুকে অচিরেই গ্রেফতার করা হবে'
নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল
আন্তর্জাতিক
কংগ্রেসের কাছে ক্ষমতা হারাচ্ছে ট্রাম্প!
সৌদির কাছে অস্ত্র বিক্রি বন্ধের দাবি করবিনের
রাজনীতি
মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান
সাত মামলায় জামিন বুলুর
খেলা
পাতানো ম্যাচে পাকিস্তানের কাছে হার কোহলি-যুবরাজদের!
হয় সমঝোতা, নয় সফর বয়কট অজিদের
কাজের চাপ কমাতে ভবিষ্যতে বিসিবির সভাপতি নয়; পরিচালক হয়ে থাকতে চাই: নাজমুল হাসান পাপন
ক্ষমতাসীনরা ভুয়া সংগঠন বানিয়ে বরাদ্দ আত্মসাৎ করছে
সাত মামলায় জামিন বুলুর
৬১ জনের বিরুদ্ধে দুদকের মামলা
মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান
পাতানো ম্যাচে পাকিস্তানের কাছে হার কোহলি-যুবরাজদের!
সিলেটে বন্যা পরিস্থিতির অবনতি, ১৭৪ স্কুল বন্ধ
১৫ জুলাইয়ের মধ্যে বিচারকদের শৃঙ্খলাবিধি গেজেট হবে: আইনমন্ত্রী
হয় সমঝোতা, নয় সফর বয়কট অজিদের
সৌদি জোটের বিরুদ্ধে আইনি পদক্ষেপ নিচ্ছে কাতার
কিছুমিছু বিভাগের অারও খবর
দয়া করে আমাদের ধাক্কা মারবেন না...
প্রথম পাতা
শেষ পাতা
দ্বিতীয় সংস্করণ
খবর
নগর-মহানগর
সম্পাদকীয়
উপসম্পাদকীয়
বাতায়ন
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
বাংলার মুখ
শোক সংবাদ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
৬১ জনের বিরুদ্ধে দুদকের মামলা       মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান       সিলেটে বন্যা পরিস্থিতির অবনতি, ১৭৪ স্কুল বন্ধ       সন্ধ্যায় বঙ্গভবনে যাচ্ছেন প্রধানমন্ত্রী       নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল